Návrh nariadenie Rady ktorým sa ustanovuje výnimka z nariadenia (ES) č. 2597/97, pokiaľ ide o konzumné mlieko vyrábané v Estónsku /* KOM/2007/0048 v konečnom znení - CNS 2007/0021 */





[pic] | KOMISIA EURÓPSKYCH SPOLOČENSTIEV | Brusel, 7.2.2007 KOM(2007) 48 v konečnom znení 2007/0021 (CNS) Návrh NARIADENIE RADY ktorým sa ustanovuje výnimka z nariadenia (ES) č. 2597/97, pokiaľ ide o konzumné mlieko vyrábané v Estónsku (predložený Komisiou) ODÔVODNENIE Nariadením rady (ES) č. 2597/97 sa ustanovujú všeobecné pravidlá výroby a obchodovania s konzumným mliekom. Vzhľadom na spotrebiteľské zvyky boli viacerým členským štátom, ktoré predložili žiadosť, udelené výnimky z nariadenia (ES) č. 2597/97, pokiaľ ide o obsah tuku v konzumnom mlieku. V súčasnosti takéto výnimky uplatňuje 10 členských štátov, pričom všetky sú platné do roku 2009, okrem výnimky pre Estónsko. Estónsku bola udelená výnimka z nariadenia (ES) č. 2597/97 povoľujúca 2,5 % obsah tuku v konzumnom mlieku do 30. apríla 2007. Ide o výnimku z požiadaviek vzťahujúcich sa na plnotučné mlieko (s obsahom tuku najmenej 3,5 %). Takmer 93 % konzumného mlieka, ktoré je vyrobené a spotrebované v Estónsku, má obsah tuku 2,5 %. Obchodovanie s takýmto mliekom s 2,5 % obsahom tuku je povolené výlučne v Estónsku. Dôvod, pre ktorý bola Estónsku udelená výnimka z nariadenia (ES) č. 2597/97 len do 30. apríla 2007 a nie do roku 2009 ako ostatným členským štátom, mal politický a právny charakter. Estónsko počas prístupových rokovaní zvažovalo, že požiada o podobnú výnimku, akú uplatňovali Fínsko a Švédsko, ale táto požiadavka nebola považovaná za prioritnú, vzhľadom na skutočnosť, že prechodné obdobie pre Fínsko a Švédsko malo uplynúť v roku 2004. Avšak po ukončení prístupových rokovaní sa ukázalo, že platnosť výnimky pre uvedené dva členské štáty bola predĺžená do roku 2009 a že niektoré pristupujúce štáty požiadali o rovnaké prechodné obdobie. Estónsko sa teda po pristúpení ocitlo obklopené členskými štátmi, ktoré všetky využívajú výnimky platné do roku 2009. V týchto súvislostiach Estónsko v roku 2004 požiadalo Komisiu, aby zvážila možnosť udelenia výnimky z nariadenia (ES) č. 2597/97. So zreteľom na článok 41 Aktu o pristúpení Komisia následne prijala nariadenie (ES) č. 749/2004, ktorým bola Estónsku udelená výnimka na tri roky, čo bolo z právneho hľadiska najdlhšie možné obdobie na uplatňovanie prechodných opatrení v súlade s uvedeným článkom 41. Estónsko nedávno opäť požiadalo Komisiu, aby navrhla predĺženie jeho výnimky aspoň do konca príslušného prechodného obdobia udeleného ostatných členským štátom (teda do 30. apríla 2009). S prihliadnutím na vyššie uvedené skutočnosti by bolo vhodné predĺžiť výnimku pre Estónsko do 30. apríla 2009. 2007/0021 (CNS) Návrh NARIADENIE RADY ktorým sa ustanovuje výnimka z nariadenia (ES) č. 2597/97, pokiaľ ide o konzumné mlieko vyrábané v Estónsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie, so zreteľom na stanovisko Európskeho parlamentu[1], keďže: (1) Odchylne od ustanovení nariadenia Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko[2], sa nariadením Komisie (ES) č. 749/2004 z 22. apríla 2004, ktorým sa ustanovujú prechodné opatrenia ohľadne konzumného mlieka vyprodukovaného v Estónsku[3] , umožňuje na území Estónska dodávať alebo predávať konzumné mlieko s obsahom tuku 2,5 %, vyrobené v Estónsku. Platnosť tejto výnimky sa končí 30. apríla 2007. (2) S prihliadnutím na estónske spotrebiteľské zvyky a na ťažkosti s prispôsobením sa pravidlám Spoločenstva na jednej strane, a na druhej strane s vedomím, že platnosť podobných výnimiek udelených viacerým ďalším členským štátom sa končí 30. apríla 2009, je vhodné predĺžiť platnosť výnimky povoľujúcej na území Estónska dodávať a predávať mlieko s obsahom tuku 2,5 % vyrábané v tomto členskom štáte, PRIJALA TOTO NARIADENIE: Článok 1 Odchylne od článku 3 ods. 1 písm. b) nariadenia (ES) č. 2597/97, konzumné mlieko s obsahom tuku 2,5 % vyrábané v Estónsku môže byť v Estónsku dodávané alebo predávané v súlade s článkom 2 ods. 1 uvedeného nariadenia. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Uplatňuje sa do 30. apríla 2009. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli Za Radu predseda FINANČNÝ VÝKAZ | 1. | ROZPOČTOVÁ POLOŽKA: 05 02 12 | PRIDELENÉ ROZPOČTOVÉ PROSTRIEDKY (AL/PNR 2007): 587 000 000 EUR | 2. | NÁZOV: Nariadenie Rady, ktorým sa ustanovuje výnimka z nariadenia Rady (ES) č. 2597/97, pokiaľ ide o konzumné mlieko vyrábané v Estónsku | 3. | PRÁVNY ZÁKLAD: Článok 37 Zmluvy | 4. | CIELE: Predĺženie platnosti existujúcej výnimky na výrobu a obchodovanie s konzumným mliekom s 2,5 % obsahom tuku namiesto plnotučného mlieka s najmenej 3,5 % obsahom tuku do 30. apríla 2009. | 5. | FINANČNÉ DÔSLEDKY | 12-MESAČNÉ OBDOBIE (v mil. EUR) | BEŽNÝ ROZPOČTOVÝ ROK 2007 (v mil. EUR) | NASLEDUJÚCI ROZPOČTOVÝ ROK 2008 (v mil. EUR) | 5.0 | VÝDAVKY – ÚČTOVANÉ Z ROZPOČTU ES (NÁHRADY/INTERVENCIE) – VNÚTROŠTÁTNYCH ORGÁNOV – OSTATNÉ | p.m. | p.m. | p.m. | 5.1 | PRÍJMY – VLASTNÉ ZDROJE ES (POPLATKY/CLO) – VNÚTROŠTÁTNE | – | – | – | 2009 | 2010 | 2011 | 2012 | 5.0.1 | ODHADOVANÉ VÝDAVKY | p.m. | p.m. | p.m. | p.m. | 5.1.1 | ODHADOVANÉ PRÍJMY | – | – | – | – | 5.2 | SPÔSOB VÝPOČTU: – | 6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE | 6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE | 6.2 | BUDE POTREBNÝ DOPLŇUJÚCI ROZPOČET? | ÁNO NIE | 6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE | POZNÁMKY: Cieľom návrhu je predĺženie platného nariadenia a z tohto dôvodu návrh nemá na rozpočet žiaden dosah v porovnaní s predchádzajúcimi rokmi. Ak by však výnimka nebola predĺžená a ak by sa bežné normy vzťahujúce sa na konzumáciu mlieka uplatňovali v celom rozsahu, malo by to dosah na typ mlieka, ktoré by bolo obchodované v Estónsku a na obsah tuku používaný v konzumnom mlieku. V prípade, že by to následne spôsobilo zníženie priemerného obsahu tuku, mohlo by to viesť k miernemu zvýšeniu výroby masla. Vzhľadom na to, že celková ročná spotreba mlieka v Estónsku je rádovo 75 000 až 80 000 ton, tento efekt by bol veľmi obmedzený, nanajvýš na niekoľko sto ton masla. | [pic][pic][pic][pic][pic][pic] [1] Ú. v. EÚ C ..., ..., s. .... [2] Ú. v. ES L 351, 23.12.1997, s. 13. Nariadenie zmenené a doplnené nariadením (ES) č. 1602/1999 (Ú. v. ES L 189, 22.7.1999, s. 43). [3] Ú. v. EÚ L 118, 23.4.2004, s. 5.